Imtella' Marzu 25, 2021 Raġel ta' 55 sena mill-Bulgarija ammetta li waħħal apparat ma' ATMs f'San Ġiljan biex jisraq id-dettalji personali tal-utenti bit-tir li jeħdilhom flushom. Yulee Chekalarov, li qal li joqgħod f'lukanda f'Paceville, ammetta li waħħal apparat, magħrufa bħala 'skimming devices', mal-ATM tal-Euronet. Il-Qorti, ippreseduta mill-Maġistrat Nadine Lia, ikkunsidrat li l-ammissjoni bikrija tal-imputat, u l-fatt li l-prosekuzzjoni ma talbitx sentenza karċerarja. Huwa kien għalhekk ikkundannat sentejn ħabs sospiżi għal erba' snin u mmultat €15,000 li jrid iħallas fi żmien tliet snin.